CELEX: C2007/140/02
Language: et
Date: 2007-06-23 00:00:00
Title: Kohtuasi C-391/04: Euroopa Kohtu (kolmas koda) 10. mai 2007 . aasta otsus (Symvoulio tis Epikrateias'e (Kreeka) eelotsusetaotlus) — Ypourgos Oikonomikon, Proïstamenos DOY Amfissas versus Charilaos Georgakis (Direktiiv 89/592/EMÜ — Siseringitehingud — Mõisted siseteave ja siseteabe kasutamine — Eelnevalt kokkulepitud börsitehingud, mis tehakse siseringi kuuluda võivate isikute rühmas — Võõrandatavate väärtpaberite hinna kunstlik suurendamine)

23.6.2007   
            
            
               ET
            
            
               Euroopa Liidu Teataja
            
            
               C 140/2
            
         Euroopa Kohtu (kolmas koda) 10. mai 2007. aasta otsus (Symvoulio tis Epikrateias'e (Kreeka) eelotsusetaotlus) — Ypourgos Oikonomikon, Proïstamenos DOY Amfissas versus Charilaos Georgakis
   (Kohtuasi C-391/04) (1)
   
   (Direktiiv 89/592/EMÜ - Siseringitehingud - Mõisted „siseteave’ ja „siseteabe kasutamine’ - Eelnevalt kokkulepitud börsitehingud, mis tehakse siseringi kuuluda võivate isikute rühmas - Võõrandatavate väärtpaberite hinna kunstlik suurendamine)
   (2007/C 140/02)
   Kohtumenetluse keel: kreeka
   Eelotsusetaotluse esitanud kohus
   Symvoulio tis Epikrateias
   Põhikohtuasja pooled
   
      Hagejad: Ypourgos Oikonomikon, Proïstamenos DOY Amfissas
   
      Kostja: Charilaos Georgakis
   Kohtuasja ese
   Eelotsusetaotlus — Symvoulio tis Epikrateias — Nõukogu 13. novembri 1989. aasta direktiivi 89/592/EMÜ siseringitehinguid käsitlevate eeskirjade kooskõlastamise kohta (EÜT L 334, lk 30) artiklite 1–4 tõlgendamine — „Siseteabe valdamise ja kasutamise” mõiste
   Resolutiivosa
   Nõukogu 13. novembri 1989. aasta direktiivi 89/592/EMÜ siseringitehinguid käsitlevate eeskirjade kooskõlastamise kohta artikleid 1 ja 2 tuleb tõlgendada nii, et olukorras, kus äriühingu põhiaktsionärid ja juhatuse liikmed otsustavad kokkuleppel teha selle äriühingu väärtpaberitega omavahelisi börsitehinguid, et nende väärtpaberite hinda kunstlikult toetada, valdavad nad siseteavet, mida nad ei kasuta asjaoludest täielikult informeerituna, kui nad teevad kõnealuseid tehinguid.
   
      (1)  ELT C 273, 6.11.2004.